סלימה וונדררס

סלימה וונדררס או מועדון הכדורגל סלימה וונדררס (באנגלית: Sliema Wanderers Football Club המכונה tax-Xelin) הוא מועדון כדורגל מלטזי מהעיר סלימה. המועדון הוקם בשנת 1909, ולאורך רוב שנות קיומו שיחקה הקבוצה בליגת העל המלטזית. זהו אחד המועדונים המצליחים ביותר במלטה ומחזיק ב-26 אליפויות ליגת העל, 21 גביעי מדינה, ו-3 גביעי סופרקאפ מקומיים. כיום משחקת הקבוצה בליגת העל המלטזית.

 היסטוריה 

מועדון הכדורגל סלימה וונדררס נוסד בשנת 1909, והוא אחד המועדונים הוותיקים ביותר במלטה. הוא התחרה בעונת הפרמייר ליג המלטזית הראשונה אי פעם בעונת 1909/1910 וסיים במקום השני אחרי פלוריאנה (עונה קצרה בעלת חמש מחזורים בלבד.

עשר שנים לאחר מכן, הוונדררס סוף סוף הטביעו את חותמם בכדורגל המלטזי על ידי זכייה בתואר הפרמייר ליג המלטזית בעונת 1919/1920. מאז הקבוצה זכתה בתואר 26 פעמים, שיא עבור מלטה; שלושת האחרונים היו בשנים 2002/2003, 2003/2004 ו-2004/2005.

המועדון גם מחזיק בשיא של הכי הרבה זכיות בגביע ה-FA המלטזי (גביע המדינה), שבו הוא זכה לראשונה ב-1934/1935, כשהיא גברה על היריבה המרה פלוריאנה עם ניצחון 4–0. המועדון המשיך לזכות בתואר זה 20 פעמים, לאחרונה ב-2015/2016.

לסליימה וונדררס הייתה גם קבוצת פוטסל, שהשתתפה בליגת הפוטסל הבכירה של מלטה.

בשנות ה-2000 הוונדררס הפך שוב למועדון דומיננטי בזירה המקומית, כאשר בקיץ 2003, הנשיא רוברט אריגו החתים את המלטזים הבינלאומיים ג'יימי פייס, ג'יבריל סילה ודניאל בוגדנוביץ'.

בעונת 2004/2005, תחת נשיאותו של רוברט אריגו, זכתה הקבוצה בתואר האליפות ה-26 של מלטה. חלק מההצלחה הזו הייתה חזרתו של מייקל מיפסוד למועדון ילדותו לאחר שעזב את קייזרסלאוטרן.

עונת 2005/2006 התחילה עם מוקדמות ליגת האלופות של אופ"א נגד שריף טירספול. לצערה של הקבוצה היא איבדה את מייקל מיפסוד ללילסטרום, בצעד שהתאפשר על ידי ניקי דימך ששימשה כנציגה שלו, אם כי מדובר בסאגת העברות ממושכת שהסתבכה בגלל בעיות אישור העברות בינלאומיות ודמי פיצויים.

בעונת 2015/2016 זכה המועדון בתואר האחרון שלו עד כה, תואר הגביע המלטזי (גביע ה-FA המלטזי).

קית' פרי אושר כנשיא בתחילת העונה 2016-17 למרות הערכות שלא יהיה כן. ג'ון בוטיג' מונה למאמן ראשי.

את שנות ה-2020 המועדון התחיל ברעש והחתים את שחקן ארסנל לשעבר, הקשר דנילסון. שחקנים נוספים הוחתמו וקית' פרי מונה ליו"ר המועדון, וג'פרי פארוג'יה נכנס לתפקיד הנשיא תחת הסכם חסות נכרת עם Catco Group, חברת השקעות נפט שבסיסה בסין ובתוניסיה. עם זאת, Catco Group לא שילמה את חובותיה, בנימוק טכני. דבר זה גרם לבעיות כלכליות במועדון, כאשר הקפטן מארק סקרי והמאמן הראשי אנדריאה פיסאנו פרסמו הצהרות פומביות בנוגע למצב הפיננסי של המועדון, ודבר זה המשיך בהתפטרות של פרי ומנהל הקבוצה אלכס מוסקט. שחקנים לא קיבלו תשלום במשך חודשים, כאשר ספונסר אחר, Sixt, שילם סוף סוף לשחקנים ישירות לפני חג המולד. בסופו של דבר ספונסר חדש נכנס לקבוצה. פרוג'יה הודח מאוחר יותר כאשר קית' פרי חזר למושב הנשיא כהכנה לעונה הקרובה.

עונת 2020/2021 הייתה לא טובה עבור המועדון. למרות החתמת שני שחקנים חדשים הבינלאומי מג'יבוטי ורסאמה חסן, ויוקי אוצ'ידה היפני, עד 19 בנובמבר 2021, המועדון עדיין לא הצליח לנצח במשחק, והמועדון נשאר בתחתית ליגת העל המלטזית. הניצחון הראשון הגיע רק ב-20 בנובמבר, והדהים את ולטה בתוצאה 2-1. הדקות הגוססות של המשחק, לעומת זאת, התבררו כפטאליות, שכן ורסאמה חסן נכנס רק לאחר 90 דקות. עם זאת, השחקן חזר זה עתה ממצרים, שם הופיע בנבחרת הכדורגל של ג'יבוטי במשחק מול אלג'יריה. מפאת נסיבות אלו ורסאמה היה אמור להיות בהסגר, לאחר שחזר ממדינה שסומנה באדום כהה (בהנחיות הקורונה). ולטה הגישה תלונה רשמית, שאושרה על ידי התאחדות הכדורגל של מלטה, והיא העניקה ניצחון טכני 3-0 לולטה. בהמשך הקבוצה התדרדרה, ובסיום עונת 2021/2022 ירדה לליגת המשנה המלטזית.

 תארים 
 אליפות ליגת העל המלטזית: 26 (שיא משותף)
 1919/1920, 1922/1923, 1923/1924, 1925/1926, 1929/1930, 1932/1933, 1933/1934, 1935/1936, 1937/1938, 1938/1939, 1939/1940, 1948/1949, 1953/1964, 1955/1956, 1956/1957, 1963/1964, 1964/1965, 1965/1966, 1970/1971, 1971/1972, 1975/1976, 1988/1989, 1995/1996, 2002/2003, 2003/2004, 2004/2005
 הגביע המלטזי: 22 (שיא משותף)
 1934/1935, 1935/1936, 1936/1937, 1939/1940, 1945/1946, 1947/1948, 1950/1951, 1951/1952, 1955/1956, 1958/1959, 1962/1963, 1964/1965, 1967/1968, 1968/1969, 1973/1974, 1978/1979, 1989/1990, 1999/2000, 2003/2004, 2008/2009, 2015/2016, 2023/24
 הסופר קאפ המלטזי': 3'
 1996, 2000, 2009

 הופעות באירופה 

עונהמפעלסיבובמועדוןתוצאה1963/1964גביע המחזיקותסיבוב מקדים בורואו יונייטד2-0 / 0-0*1964/1965גביע האלופותסיבוב מקדים דינמו בוקרשט5-0 / 2-0*1965/1966גביע האלופותסיבוב מקדים פנאתינאיקוס4-1 / 0-1*1966/1967גביע האלופותסיבוב מקדים צסק"א סופיה4-0 / 2-1*1968/1969גביע המחזיקותסיבוב ראשון יו.אס. רומלאנג'2-1 / 0-1* (שערי חוץ)סיבוב שני ראנדרס פרג'ה6-0 / 2-0*1969/1970גביע המחזיקותסיבוב ראשון נורשפין5-1 / 0-1*1970/1971גביע ערי הירידיםסיבוב ראשון אקדמיסק בולקלוב7-0 / 3-2*1971/1972גביע האלופותסיבוב ראשון אקרנס4-0 / 0-0*סיבוב שני סלטיק5-0 / 2-1*1972/1973גביע האלופותסיבוב ראשון גורניק זאבז'ה5-0 / 5-0*1973/1974גביע אופ"אסיבוב ראשון לוקומוטיב פלובדיב1-0 / 2-0*1974/1975גביע המחזיקותסיבוב ראשון לאהטי4-1 / 0-2*1975/1976גביע אופ"אסיבוב ראשון ספורטינג ליסבון3-1 / 2-1*1976/1977גביע האלופותסיבוב ראשון טי.פי.אס. טורקו1-0 / 1-2*1977/1978גביע אופ"אסיבוב ראשון איינטרכט פרנקפורט5-0 / 0-0*1979/1980גביע המחזיקותסיבוב ראשון בואבישטה8-0 / 1-2*1980/1981גביע אופ"אסיבוב ראשון ברצלונה1-0 / 2-0*1981/1982גביע אופ"אסיבוב ראשון אריס סלוניקי4-0 / 4-2*1982/1983גביע המחזיקותסיבוב ראשון סוונסי סיטי12-0 / 5-0*1987/1988גביע המחזיקותסיבוב ראשון וולנזיה שקודרה2-0 / 4-0*1988/1989גביע אופ"אסיבוב ראשון ויקטוריה בוקרשט6-1 / 2-0*1989/1990ליגת האלופותסיבוב ראשון קיי אף טירנה5-0 / 0-1*1990/1991גביע המחזיקותסיבוב ראשון דוקלה פראג2-0 / 2-1*1993/1994גביע המחזיקותסיבוב מוקדמות דגרפורס3-0 / 3-1*1995/1996גביע אופ"אסיבוב מקדים אומוניה ניקוסיה3-0 / 2-1*1996/1997גביע אופ"אסיבוב מקדים מרגבטי זסטפוני3-0 / 1-3*סיבוב מוקדמות אודנסה בולקלוב7-1 / 2-0*1998גביע האינטרטוטוסיבוב ראשון דיושג'ר וי.טי.קיי2-0 / 3-2*1999/2000גביע אופ"אסיבוב ראשון פ.צ. ציריך1-0 / 3-0*2000/2001גביע אופ"אסיבוב ראשון פרטיזן בלגרד4-1 / 1-2*2001/2002גביע אופ"אסיבוב ראשון מטאדור פוצ'וב3-0 / 1-2*2002/2003גביע אופ"אסיבוב ראשון פולוניה ורשה2-0 / 3-1*2003/2004ליגת האלופותסיבוב ראשון סקונטו ריגה3-1 / 0-2*סיבוב שני פ.צ. קופנהגן4-1 / 6-0*2004/2005ליגת האלופותסיבוב ראשון מועדון כדורגל קובנה4-1 / 2-0*2005/2006ליגת האלופותסיבוב ראשון שריף טירספול2-0 / 4-1*2006/2007גביע אופ"אסיבוב ראשון רפיד בוקרשט5-0 / 1-0*2007/2008גביע אופ"אסיבוב ראשון ליטקס לובץ'4-0 / 3-0*2009/2010הליגה האירופיתסיבוב שני מכבי נתניה3-0 / 0-0*2010/2011הליגה האירופיתסיבוב ראשון שיבניק0-0 / 3-0*2013/2014הליגה האירופיתסיבוב ראשון חזר לנצ'ראן1-0 / 1-1*2014/2015הליגה האירופיתסיבוב ראשון פרנצווארוש2-1 / 1-1*

תוצאות המסומנות ב-* הן תוצאות משחקי הבית של הקבוצה.

 קישורים חיצוניים 



 הערות שוליים 

קטגוריה:קבוצות כדורגל מלטזיות
קטגוריה:קבוצות כדורגל שהוקמו ב-1909